Referat fra møte i økonomiforum 26.08.05

Til stede:

Fra personal- og økonomiavdelinga: Atle Engebretsen, Reinert Grammeltvedt, Christian Han​sen (referent), Vidar Nyheim og Marianne Winther Riise

Fra fakultetene/enhetene: Terje Aspen (NFH), Else Bottengård (TMU), Berit Eliassen (UB), Geirid Haugli (SV-fak.), Kurt Hemmingsen (Med.fak.) og Frode Larsen (SV-fak.). Samisk senter, Jur.fak., Hum.fak. og U-Vett kunne ikke møte.

Saker:

1. Budsjettfordelingen for 2006 – informasjon om budsjettprosessen og nytt i budsjett​innspillet

2. Budsjettoppfølging høsten 2005

3. Diverse

1. Budsjettfordelingen for 2006

Atle Engebretsen orienterte om hva som er nytt i budsjettarbeidet i forhold til tidligere år. Universitetene har fått pålegg om å bedre den interne virksomhetsstyringen ved institusjo​nene. Målet er klargjøre ansvarsforhold og å tydeliggjøre mål og planer. I budsjettinnspillet for 2006 skal enhetene redegjøre for oppfølgingen av tidligere styringssignaler. Det skal blant annet rapporteres spesielt for status på rekrutteringsstillinger. Videre skal det i budsjettinn​spillet foreslås måltall for virksomheten.

Det er vedtatt en nye hovedregler for økonomiforvaltningen ved UiTø. Enhetene pålegges blant annet å fastsette årsplaner for virksomheten. Årsplanene skal inneholde blant annet mål og resultatkrav, virkemidler for å nå målene, resultatansvar, bemanning m.m. Dette er nær​mere omtalt i retningslinjene for plan og budsjettarbeidet for 2005/2006.

2. Budsjettoppfølging høsten 2005

Christian Hansen gikk gjennom status per 31. juli. Universitetet har samlet et mindreforbruk i forhold til periodisert budsjett på 60 millioner. Avvikene ser særlig ut til å fordele seg på:

· tilleggsbevilgninger (rekrutteringsstillinger, frikjøp/overgangsstipend m.m.) som fordeles i løpet av året, er ikke tatt med i budsjettet.

· det tas ikke i tilstrekkelig grad hensyn til tilfeldig ledighet i stillinger. Tilsettinger tar lengre tid enn planlagt.

· budsjettene fanger ikke opp systematisk oppsparing av driftsmidler.

Mange av enhetene har så store avvik at det ikke lenger er realistisk å tro på et årsresultat i tråd med opprinnelig budsjett. Enhetene bes derfor om omgående – og senest innen 1. sep​tember – å revidere budsjettet.

Budsjettrapporter per august blir brukt som utg.punkt for rapportering til styret i oktobermøte. Enhetene må legge frem sine budsjettrapporteringer for sine styrer.

3. Diverse

Pensjonspremie

· Statens pensjonskasse vil trolig redusere arbeidsgivers andel av pensjonspremien til 10,62 % med virkning fra 2006. Dette er 1,5 prosentpoeng lavere enn i 2005. Endringen skal godkjennes av Moderniseringsdepartementet, men dette er trolig en formalitet. PØA vil oppdatere nettsider og regneark som inneholder lønnsberegninger. Påslaget for sosiale kostnader vil med dette utgjøre rundt 27,8 % på årslønna (hovedlønnstabellen). I bud​sjettinnspillet for 2006 skal fakultetene/enhetene legge de nye satsene til grunn. Konsekvensene av endringen fremgår av vedlagte regneark.

Spesifisering av ubenyttede midler

· Universitetet er pålagt å gi en mer detaljert spesifisering av ubrukte midler enn tidligere. Enhetene må i budsjettinnspillet oppgi hvor store midler som skal overføres til senere år. I forbindelse med årsavslutningen vil enhetene bli bedt om å spesifisere alle større avsetninger.

Christian Hansen, 

ref.

